[{"text_idx": "#000000", "text": "Ta\u0308na, 20. oktoobril 2017 ta\u0308histame Eestis ettelugemise pa\u0308eva, mil tuletame ko\u0303igile meelde, kui tore on ette lugeda, lugemist kuulata ning kui oluline on ettelugemine lastele. Laupa\u0308eval toimub vabariikliku laste ettelugemisvo\u0303istluse \u201eKo\u0303ik on ko\u0303ige targemad\u201c finaal."}, {"text_idx": "#000001", "text": "Anne Ko\u0303rge lastekirjanduse keskusest: \u201cKuigi raamatuid vo\u0303ib ette lugeda iga pa\u0308ev, siis ta\u0308na tahame esile to\u0303sta, kui oluline on ettelugemine ning kui suur ta\u0308htsus on raamatutel ja lugemisel\u201d. Ko\u0303rge na\u0308eb ettelugemise rolli ka laiemalt: \u201cEttelugemiseks on tegelikult vajalikud vaid kolm tegurit \u2013 lugeja, tekst ja kuulaja(d) \u2013, kuid see annab meile hoopis midagi enamat. Lisaks jutustatud loole on ju ettelugemise juures oluline ka koosolemine ja u\u0308ksteise suhtes ta\u0308helepanelik olemine.\u201d"}, {"text_idx": "#000003", "text": "Ettelugemise pa\u0308eva traditsioon sai Eesti Lastekirjanduse Keskuses alguse 1994. aastal. Ta\u0308naseks on pa\u0308eva ideega kaasa tulnud paljud koolid, lasteaiad ja raamatukogud u\u0308le Eesti. Sel pa\u0308eval korraldatakse hommikusi ettelugemisi, nii u\u0308his- kui ka vo\u0303istulugemisi."}]